《食新》
宋代·张埴

此腹有天幸，已及新谷升。
青瑶山爨玉，几度生光明。
执匕不求饮，人起鸡未鸣。
六月不再雨，不裨去年耕。
可爱善卷山，木影如水清。
老来分击壤，老矣击不成。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。